Klaus Kellner | News | NWU | North-West University
Grondverwering en restourasie-ekologie
Prof Klaus Kellner, expert in Land degradation and restoration ecology
Prof Klaus Kellner is op 27 April 1957 in Okahandja, Namibië gebore. Hy is 'n herkose C2-NNS-grgradeerde wetenskaplike tot 2016. Sy kundigheid is in plantegroeidinamika met die klem op volhoubare grondbestuurtegnologieë, die impak op verwoestyning, die grond-agteruitgang en droogte (DLDD in Engels) en die herstel van weiveld-agteruitgang het, meestal in droë en semidroë stelsels, asook nywerheidsbeskadigde plekke.
Prof Kellner is tans die leier van 'n aantal navorsingsprojekte befonds deur nasionale en internasionale agentskappe, bv. GEF (Global Environment Facility), IUCN (nternational Union for the Conservation of Nature), EC (Europese Kommissie), BMBF ("Bundesministerium für Bildung und Forschung"), NNS (Nasionale Navorsingstigting in SA), LNR (Landbounavorsingsraad), Departement van Omgewingsake, Departement van Landbou, Bosbou en Visserye en privaat organisasies (bv. Advance Seed). Hy is ook 'n onafhanklike evalueerder vir die Verenigde Nasies se Vergoedingskommissie (UNCC) vir die Herstel- en Remediëringsprojek in Koeweit. Hy het talle evaluerings vir die Verenigde Nasies se Omgewingsprogram (UNEP) gedoen vir projekte oor Grond-agteruitgang en Volhoubare Grondbestuur, hoofsaaklik in droë en semidroë streke op 'n globale skaal.
Prof Kellner is die wetenskap- en tegnologiekorrespondent (STC) vir Suid-Afrika en op die lys van kundiges vir die UNCCD (Verenigde Nasies se Konvensie vir Bekamping van Verwoestyning). Hy was die voorsitter van die Buro van die Komitee oor Wetenskap en Tegnologie (CST) van die UNCCD op 'n globale skaal tot Oktober 2011 waar hy die vasteland van Afrika verteenwoordig het. Hy is onlangs (2012) verkies tot die Raadgewende Groep vir die Verskaffing van Wetenskapsraad (AGSA in Engels) oor DLDD-aangeleenthede vir die UNCCD (DLDD – verwoestyning, die grond-agteruitgang en droogte). Slegs12 deskundiges van die wêreld dien in AGSA. Hy het al in meer as 30 lande van die wêreld aanbiedings oor sy werk gedoen, meestal op uitnodiging.
Ten spyte daarvan dat hy soveel projekte koördineer, in raadgewende rade dien, vergaderings en werkswinkels bywoon en sessies op nasionale en internasionale vlak lei, kry hy dit nog steeds reg om ten minste 2-3 wetenspublikasies per jaar oor die afgelope 15 jaar te lewer. Hy het al 10 hoofstukke in boeke geskryf, 'n CD-ROM oor hersteltegnologieë vir die indringing van houtagtige plante vir Namibië en Suid-Afrika ontwikkel, praktiese gidse vir die monitering van grond-agteruitgang en SLM-praktyke ontwikkel (monitering op plaaslike vlak), en meer as 35 nagraadse studente begelei en saam begelei.
In 2007 is hy as een die top-10% en 2009 en 2010 as een van die top-20% navorsers by die Noordwes-Universiteit in Suid-Afrika aangewys.
In sy posisie as dosent en studieleier streef hy daarna om wetenskaplikes en voorligtingswerkers toe te rus en te ontwikkel wat die gemeenskap op die gebied van landbou, bewaring en ander omgewingsgebiede kan dien.
(+27) 18 299 2510
(+27) 18 299 2509